荔枝肉

荔枝肉是蜀種福建特色其菜，福州共莆田其比較出名。挈刀將豬其㾪肉削成十字形，加入莓薺，扔鼎裡勢去炸。炸完以後，㾪肉會將莓薺包着裡勢。再加入番茄醬、白糖、香草、豉油、味素茲蜀類其調料，荔枝肉就做好了。

者肉炸出來其樣式野像荔枝，復加𡅏裡勢其莓薺其味野像荔枝許滿甜，故此號𡅏「荔枝肉」。不過，今旦也有其店伓使莓薺做餡其，是使番囝薯其。

分類:飲食
分類:十邑文化
分類:興化